King Edward Point

King Edward Point - eventuale esperantigebla al Reĝo-Eduardo-Punkto - nun estas la administra sidejo de la Brita Transmara Teritorio de Sud-Georgio kaj la Sud-Sandviĉinsuloj kaj situas sur terlango ĉe la sub-Antarkta insulo Sud-Georgio, sur kiu troviĝas samnoma esplorstacio. Ĝi ricevis la nomon de la brita reĝo Eduardo la 7-a komence de la 20-a jarcento.

 Loko 
King Edward Point situas sur la norda marbordo de Sud-Georgio 900 metrojn oriente (670 metroj linia distanco) de la antaŭa balenkapta setlejo Grytviken en King Edward Cove, branĉo de la orienta golfeto Cumberland. La konstruaĵoj de la esplorstacio, konstruita sur roka grundo, estas ĉirkaŭ tri metrojn super la marnivelo.

 Esplorstacio 
Pro la forta plimultiĝo en balenkaptaj agadoj, la brita registaro konstruis la esplordomon Discovery House en 1925 por esplori kiel kontraŭagi trofiŝkaptadon. Krome, studoj pri lokaj birdoj kaj fokaj populacioj estis faritaj. La 1-an de januaro 1950, la Falkland Islands Dependencies Survey (FIDS) transprenis la esplorstacion dum du jaroj. Ekde la 13-a de novembro 1969, la FIDS, kiu poste estis renomita British Antarctic Survey (BAS), rekomencis laboron. La 3-an de aprilo 1982 ĝi estis fermita de la argentinaj trupoj okupantaj la insulon dum la Falklanda milito kaj tiam estis orfigita dum preskaŭ 20 jaroj. Ekde la 22-a de marto 2001, ĝis 44 BAS-esploristoj laboras en King Edward Point somere kaj averaĝe 12 vintre.King Edward Point ĉe retejo de la British Antarctic Survey ()

Modernaj laboratorioj por esploroj pri fiŝkaptado nun ekzistas en du unuetaĝaj konstruaĵoj, la James Cook Laboratory kaj Everson House.

 Notoj 

Kategorio:Sud-Georgio kaj Sud-Sandviĉinsuloj